Întrebat joi de jurnaliști dacă este de acord ca lista comună să fie deschisă de Mihai Tudose, după retragerea Ramonei Chiriac, Nicolae Ciucă a spus: "Sigur că am aflat, această știre s-a propagat foarte repede. Ca de fiecare dată nu mă grăbesc să iau niciun fel de decizie, analizăm și în funcție de ce elemente de concretețe avem vom lua o decizie".
Liderul PNL a fost întrebat, de asemenea, dacă există varianta ca prima poziție a listei să fie stabilită prin tragere la sorți.
"Eu cred că este o chestiune cât se poate de serioasă și, dacă ajungem să o tragem la sorți, ducem în derizoriu o poziție pe lista de europarlamentare. Nu se trage la sorți pentru o astfel de poziție", a mai spus Nicolae Ciucă.
(sursa: Mediafax)